વોશિંગ્ટન સ્થિત એશિયા મરિન ટ્રાન્સપરન્સી ઈનિશિએટીવના (AMTI) જણાવ્યા મુજબ ચીનના બોમ્બર એરક્રાફ્ટે દક્ષિણ ચીન સમુદ્રના વુડી ટાપુ પર પ્રશિક્ષણ કર્યું હતું. H-6ની મારક ક્ષમતા 3520 કિમીની જણાવવામાં આવી રહી છે. જેના લીધે સમગ્ર દક્ષિણ પૂર્વ એશિયાનો વિસ્તાર તેની રેન્જમાં આવે છે. ઉલ્લેખનીય છે કે, ચીન આ વિસ્તારમાં કેટલાંક માનવ નિર્મિત ટાપુઓ પણ બનાવી રહ્યું છે. જેના ઉપર રનવે, રડાર અને મિસાઈલ સ્ટેશનનું નિર્માણ કરવામાં આવ્યું છે.